open-index/open-wikipedia-markdown huggingface dataset:
புரோமோடைகுளோரோமீத்தேன்

**புரோமோடைகுளோரோமீத்தேன்** (*Bromodichloromethane*) என்பது CHBrCl2 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இச்சேர்மம் டிரைஆலோமீத்தேன் என வகைப்படுத்தப்படுகிறது. 
 
முற்காலத்தில் இதை ஒரு தீத்தடுப்பு பொருளாகவும், கொழுப்பு, மெழுகுகளைக் கரைக்கும் கரைப்பானாகவும் பயன்படுத்தியுள்ளார்கள். உயர் அடர்த்தி காரணமாக இதை கனிமங்களை பிரித்தெடுக்கவும் பயன்படுத்தியுள்ளார்கள். தற்காலத்தில் புரோமோடைகுளோரோமீத்தேன் சேர்மத்தை கரிமவேதியியலில் ஒரு வினைப்பொருளாக அல்லது இடைநிலை வேதிப்பொருளாக மட்டும் பயன்படுத்துகின்றனர்.
 
குடி நீரில் உள்ள நுண்ணுயிர்களை நீக்க நகராட்சிகளில்  மேற்கொள்ளப்படும் குளோரின் நுண்ணுயிர் நீக்கச் செயல்முறையின் போது உடன் விளை பொருளாக  புரோமோடைகுளோரோமீத்தேன் உருவாகிறது
 
## மேற்கோள்கள்

## வெளி இணைப்புகள்
* 
* Bromodichloromethane at The Carcinogenic Potency Database 
* Toxicological Profile at ATSDR

பகுப்பு:ஆலோமீத்தேன்கள்
பகுப்பு:புற்றீணிகள்
பகுப்பு:புரோமோகுளோரோ ஆல்க்கேன்கள்
பிளிஸ்டகேந்தா கண்ணு (நண்டு)

**பிளிஸ்டகேந்தா கண்ணு** (Pleistacantha kannu) பிளிஸ்டகேந்தா என்ற பேரினத்தைச் சேர்ந்த ஒரு ஆழ்கடல் நண்டாகும். இது சிதம்பரத்துக்கு அருகில் உள்ள பரங்கிப்பேட்டை தென்கிழக்கு இந்திய வங்காள விரிகுடா பகுதியில் புதியதாக கண்டறியப்பட்ட ஆழ்கடல் சிலந்தி நண்டு வகை ஆகும். இந்த அரியவகை நண்டுக்கு, கணுக்காலிகள் ஆய்வில் வல்லுநரும், அண்ணாமலைப் பல்கலைக்கழக கடல் உயிரியல் உயராய்வு மைய முன்னாள் இயக்குநருமான மறைந்த பேராசிரியர் முனைவர் கண்ணுப்பாண்டி அவர்களின் நினைவாக பிளிஸ்டகேந்தா கண்ணு என்று பெயரிடப்பட்டுள்ளது.

பிளிஸ்டகேந்தா வகை நண்டுகள் ஏறக்குறைய 300 மீட்டருக்கும் கூடுதலான ஆழத்தில் ஆக்சிசன் குறைவான பகுதியில் வாழும் தகவமைப்பைப் பெற்றவை. இந்த வகை நண்டுகள், அதன் வாழ்வின் பெரும்பகுதியை உணவுதேடவே செலவழிக்கின்றன. ஏனென்றால் இவற்றால் நீந்த இயலாது. கடலின் அடிப்பரப்பில் மெதுவாக நடந்து செல்லவும், பாறைகளை இறுக்கமாகப் பற்றிக்கொள்ளவும் ஏற்றதான நீண்ட கால்களையும் கூரிய நகங்களையும் இவை பெற்றுள்ளன. மக்கிய தாவரங்கள், பாசி போன்றவையே இவற்றின் முக்கிய உணவு ஆகும்.
## மேற்கோள்கள்

பகுப்பு:நண்டுகள்
பகுப்பு:கடல்வாழ் உயிரினங்கள்
எச். எம். டி நெல்

**எச். எம். டி** என்பது ஒரு நெல்வகையாகும். இதை மகாராட்டிர மாநிலத்தைச் சேர்ந்த விவசாயியான *தாதாஜி கோப்ரகடே* என்பவர் உருவாக்கினார்.
 
## வரலாறு
1983ஆம் ஆண்டில் அப்போது மகாராட்டிரத்தில் மிகவும் பிரபலமாக இருந்த அரிசி வகையான *பட்டேல் 3* என்ற இரகத்தையே கோப்ரகடே தனது வயலில் விதைத்து வெள்ளாமை செய்து வந்தார். அதே நிலத்தில் தோற்றத்தில் வித்தியாசப்பட்டிருந்த நெல் நாற்றுகளைத் தேர்ந்தெடுத்து, அவற்றைப் படிப்படியாகப் பயிர் செய்யத் தொடங்கி புதிய இரகமாக உருவாக்கினார். பின்னர் ஒருகட்டத்தில் மற்ற விவசாயிகளுக்கும் தனது விதை நெல்லைத் அளித்தார். அவரது  விதைநெல்லானது வீரியம் மிக்கதாகவும் அதில் விளைந்த அரிசி சுவையும், தனி நறுமணம் கொண்டதாகவும் இருந்தது.

கோப்ரகடே உருவாக்கிய விதை நெல்லை அப்பகுதி நிலச்சுவான்தாரான பீம்ராவ் ஷிண்டே தன் நிலத்தில் பயிரிட்டார். பின்னர் அந்த விதை நெல்லைச் சந்தைக்கு விற்க எடுத்துச் சென்றார். அந்த நெல்லின் பெயர் என்னவென்று வியாபாரிகள் கேட்டபோது. அப்போது பிரபலமாக இருந்த ‘எச்.எம்.டி.’ கடிகாரத்தின் பெயரை ஷிண்டே சொன்னார். அப்படித்தான் எச்.எம்.டி. என்று அதற்குப் பெயர் ஏற்பட்டது.

## மேற்கோள்கள்

பகுப்பு:நெல் வகைகள்
அடிடாஸ் டெல்ஸ்டார் 18

**அடிடாஸ் டெல்ஸ்டார் 18** (*Adidas Telstar 18*) என்பது 2018 உலகக்கோப்பை காற்பந்து போட்டிக்கான அலுவலகரீதியான காற்பந்து ஆகும். இது பன்னாட்டுக் காற்பந்துச் சங்கங்களின் கூட்டமைப்பு பங்காளியும் உலகக்கோப்பை காற்பந்து 1970 முதல் கால்பந்து வினியோகம் செய்யும் அடிடாஸ் நிறுவனம் மூலம் வடிவமைக்கப்பட்டது. இது முன்னைய அடிடாஸ் டெல்ஸ்டார் உதைபந்தை அடிப்படையாகக் கொண்டு வடிவமைக்கப்பட்டது.

டெல்ஸ்டார் 18 மாஸ்கோவில் நவம்பர் 9, 2017 அன்று, 2014 உலகக்கோப்பை காற்பந்து போட்டியில் பொற்பந்து வெற்றிபெற்ற லியோனல் மெஸ்ஸியினால் அறிமுகம் செய்து வைக்கப்பட்டது.

## டெல்ஸ்டார் மிச்தா
குழு நிலை ஆட்டங்கள் நிறைவுற்றதும், ஆட்டமிழப்பு நிலை போட்டிகளில் புதிய பந்து பயன்படுத்தப்படும். இதற்கு டெல்ஸ்டார் மிச்தா என்ற பெயரிடப்பட்டுள்ளது. மிச்தா ("Мечта") என்பது உருசிய மொழியில் *கனவு* அல்லது *குறிக்கோள்* எனப் பொருள்படும்.

## உசாத்துணை

## வெளி இணைப்புகள்

* 
*Adidas

பகுப்பு:2018 உலகக்கோப்பை காற்பந்து
தெய்வமே துணை

***தெய்வமே துணை*** 1959 ஆம் ஆண்டு வெளியான ஓர் இந்திய தமிழ்த் திரைப்படமாகும். சி. எச். நாராயணமூர்த்தி இயக்கத்தில் உருவான இத்திரைப்படத்தில். ஏ. நாகேஸ்வரராவ், பத்மினி, டி. ஆர். ராமச்சந்திரன், எம். என். நம்பியார் உள்ளிட்டோர் நடித்திருந்தனர். எஸ். எஸ். சுப்பையா நாயுடு இசையமைத்திருந்தார்.

## மேற்கோள்கள்

பகுப்பு:1959 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எஸ். எம். சுப்பையா நாயுடு இசையமைத்த திரைப்படங்கள்
பகுப்பு:பத்மினி நடித்த திரைப்படங்கள்
பகுப்பு:டி. ஆர். இராமச்சந்திரன் நடித்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
செர்கியோ அகுவேரோ

**செர்கியோ லியோனல்** "**குன்**" **அகுவேரோ** (*Sergio Leonel 'Kun' Agüero* ,பிறப்பு 2 சூன் 1988) அர்கெதீன  தொழில்முறை காற்பந்தாட்ட வீரர். இவர் மான்செஸ்டர் சிட்டி கழக அணியிலும் அர்கெந்தீன தேசிய அணியிலும்   முன்கள தாக்குநராக விளையாடுகிறார்.

## சான்றுகள்

பகுப்பு:அர்கெந்தீன காற்பந்தாட்ட வீரர்கள்
பகுப்பு:1988 பிறப்புகள்
பகுப்பு:2018 உலகக்கோப்பை காற்பந்து வீரர்கள்
பகுப்பு:2010 உலகக்கோப்பை காற்பந்து வீரர்கள்
காவேரிப்பட்டிணம் சக்தி விநாயகர் கோயில்

**காவேரிப்பட்டிணம் சக்தி விநாயகர் கோயில்** என்பது கிருட்டிணகிரி மாவட்டம், காவேரிப்பட்டணத்தில் உள்ள ஒரு பிள்ளையார் கோயிலாகும். இக்கோயில் காவேரிப் பட்டிணம் பேருந்து நிலையத்திலிருந்து 100 மீட்டர் தொலைவிலேயே அமைந்துள்ளது. இக்கோயில் 200 ஆண்டுகள் பழமை வாய்ந்தது.
## கோயில் அமைப்பு
இக்கோயில் முன் மண்டபம், கருவறை ஆகியவற்றைக் கொண்டதாக உள்ளது. இக்கோயில் ஐந்து நிலை விமானத்தைக் கொண்டுள்ளது. கோயில் கருவறையில் மூன்றடி உயர பிள்ளையார் சிலை அமைந்துள்ளது.
## விழாக்கள்
இக்கோயிலில் விநாயகர் சதுர்த்தி அன்று சிறப்பு வழிபாடு நடத்தப்படுகிறது. அப்போது மூன்று நாட்கள் விழா நடத்தப்படுகிறது. மூன்றாம் நாளில் தேர்த் திருவிழா நடத்தப்படுகிறது. பொங்கல் திருநாளன்று சிறப்பு வழிபாடுகள் நடத்தப்படுகின்றன. 
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள பிள்ளையார் கோயில்கள்
பொன்னு விளையும் பூமி

***பொன்னு விளையும் பூமி*** 1959 ஆம் ஆண்டு வெளியான ஒரு இந்திய தமிழ்த் திரைப்படமாகும். ஏ. பீம்சிங் இயக்கத்தில் உருவான இத்திரைப்படத்தில் ஜெமினி கணேசன், பத்மினி, டி. பாலசுப்பிரமணியம், எஸ். வி. சுப்பையா உள்ளிட்ட பலர் நடித்திருந்தனர். இராம. அரங்கண்ணல் கதை வசனம் எழுதினர். கே. ஹெச். ரெட்டி இசையமைத்தார்.

## கதை
வயலூரில் வளமான விவசாய நிலம் வைத்திருக்கும் விவசாயி நாகன். நாகன் தனது விவசாய நிலத்தை தனது கோயிலாகக் கருதும் நேர்மையான மற்றும் கடின உழைப்பாளி. நிலம் வளமானதாக இருந்தாலும், சில சமயங்களில் விளைச்சல் நன்றாக இருக்காது. அவருக்கு நல்லான் என்று ஒரு மகன் இருக்கிறான், அவன் ஒரு தைரியமான மற்றும் அச்சமற்ற இளைஞன். நாகன் நல்லானை முத்தம்மா என்ற பெண்ணை மணக்க முடிவு செய்கிறான். பாலகோடிநாதர் என்ற செல்வந்தரின் வீட்டில் பணிப்பெண்ணாக வேலை செய்யும் அழகான பெண். அவளது தந்தை அவளை அந்த நிலையில் விட்டுவிட்டு மலேசியாவுக்கு ஓடிவிட்டார். நல்லான் மற்றும் முத்தம்மாவின் திருமண விழாவிற்கு நாகன் செல்வந்தரான பாலகோடிநாதரிடம் கடன் வாங்க வேண்டியிருந்தது. நாட்கள் செல்ல செல்ல நல்லானுக்கும் முத்தம்மாவுக்கும் ஆண் குழந்தை பிறக்கிறது. அவருக்கு இன்பன் என்று பெயரிட்டனர். நாகனால் கடனைத் தீர்க்க முடியவில்லை. பாலகோடிநாதர் குடும்பத்தினர் மீது வழக்கு போடுவேன் என்று மிரட்டுகிறார். அதனால், அந்தக் குடும்பம் கிராமத்தை விட்டுவிட்டு வேலை தேடி சென்னைக்கு இடம்பெயர முடிவு செய்கிறது. கடனுக்குப் பதிலாக அவர்கள் தங்கள் சொத்துக்களை ஒப்படைக்கிறார்கள். நல்லான் பாலகோடிநாதரிடம் பாக்கி பணத்தை ஒருநாள் கொடுத்துவிட்டு நிலத்தை மீட்டுத் தருவதாகச் சொல்கிறான். பாலகோடிநாதரின் அருளாளன் மனைவி அவர்கள் சென்னையில் வாழ்வதற்காக ஒரு தொகையை கொடுக்கிறார். ஆனால், குடும்பத்தினர் சென்னைக்கு வந்ததும் சில ஏமாற்றுக்காரர்கள் பணத்தை எடுத்துச் செல்கிறார்கள். எதுவும் இல்லாமல் குடும்பம் சிதறுகிறது. குழந்தை தொலைந்து போகிறது. நல்லான் பணம் சம்பாதித்து விட்டு செல்கிறான். முத்தம்மாவும் நாகனும் தனித்து விடப்பட்டுள்ளனர். அந்தக் குடும்பம் எப்படி ஒன்றுசேர்கிறது மற்றும் அவர்களது நிலத்தை மீட்டெடுக்கிறது என்பது கதையின் மீதியை உருவாக்குகிறது.

## மேற்கோள்கள்

பகுப்பு:1959 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஜெமினி கணேசன் நடித்துள்ள திரைப்படங்கள்
பகுப்பு:பத்மினி நடித்த திரைப்படங்கள்
பகுப்பு:சந்திரபாபு நடித்த திரைப்படங்கள்
எடின்சன் கவானி

**எடின்சன் இராபர்ட்டோ கவானி கோமெசு** (*Edinson Roberto Cavani Gómez*, ; பிறப்பு 14 பெப்ரவரி 1987) உருகுவை நாட்டுத் தொழில்முறை கால்பந்தாட்ட வீரர்.  இவர் பாரிசு செயின்ட்-செர்மைன் கழக அணியிலும்  உருகுவை தேசிய காற்பந்து அணியிலும் முன்கள தாக்குநராக விளையாடுகிறார்.

கவானி தனது காற்பந்தாட்ட வாழ்வை மொன்டிவிடீயோவிலுள்ள டானுபியோ கழகத்தில் தொடங்கினார். இரண்டாண்டுகள் இங்கு விளையாடிய பிறகு 2007இல் இத்தாலிய பலெர்மோ அணிக்கு மாறினார்.  இந்த அணிக்கு நான்கு பருவங்களுக்கு ஆடினார்; அச்சமயம் 109 ஆட்டங்களில் 34 கோல்கள் எடுத்தார். 2010இல்  கவானி நபோலி கழகத்திற்கு ஒப்பந்தம் செய்யப்பட்டார். 2011–12 பருவத்தில் தனது முதல் விருதாக *இத்தாலியக் கோப்பை*யை (Coppa Italia) வென்றார். ஐந்து கோல்கள் எடுத்த இவரே மிகக் கூடிய கோல்களை எடுத்தவரானார்.  நபோலி அணியில் முதலிரு பருவங்களில் 33 கோல்களும் மூன்றாவது பருவத்தில் 38 கோல்களும் எடுத்துச் சாதனை புரிந்தார். சீரீ ஏ லீக்கில் மிக அதிகமான கோல்களாக 29 கோல்களை அடித்துள்ளார்.  சூலை 16, 2013இல் கவானி பாரிசு செயின்ட்- செர்மைன் கழகத்தால் €64&nbsp;மில்லியன் தொகைக்கு எடுக்கப்பட்டார். இது பிரான்சிய கால்பந்தாட்ட வரலாற்றில் மிகவும் உயர்ந்த தொகையாகும். சனவரி 2018இல் இக்கழகத்தில் 157 கோல்களை அடித்து சாதனை ஏற்படுத்தினார். இந்தக் கழகத்திற்கு நான்கு லீக் 1 பட்டங்களையும் 5 கூப் டெலா லீக் பட்டங்களையும் நான்கு கூப் டெலா பிரான்சு பட்டங்களையும் பெற்றுத் தந்துள்ளார். 2016–17 பருவத்தின் சிறந்த லீக் 1 ஆட்டநாயகனாக தேர்ந்தெடுக்கப்பட்டுள்ளார்.

கவானி பன்னாட்டுப் போட்டிகளில் உருகுவை அணியில் விளையாடுகின்றார். பன்னாட்டு ஆட்டங்களில் தமது முதல் கோலை பெப்ரவரி 6, 2008இல்  கொலம்பியாவிற்கு எதிராக அடித்தார். இதன் பிறகு உருகுவைக்காக 105 முறை ஆடி  45 கோல்களை அடித்துள்ளார். இது உருகுவையின் அணியில்  லூயிசு சுவாரெசுக்கு அடுத்த நிலையாகும். இதுவரை ஆறு முதன்மை போட்டிகளில் பங்கேற்றுள்ளார்: the 2010 உலகக்கோப்பை காற்பந்து,  2011 கோப்பா அமெரிக்கா,  2013 பீபா கூட்டமைப்பு கோப்பை,  2014 உலகக் கோப்பை,  2015 கோப்பா அமெரிக்கா மற்றும் கோப்பா அமெரிக்கா நூறாண்டுகள் போட்டி. 2010 உலகக்கோப்பையில் இவரெடுத்த கோலினால் உருகுவை நான்காமிடத்தை எட்டியது. 2011இல் 15ஆவது கோப்பா அமெரிக்கா பட்டத்தை வென்று சாதனை புரிந்த  உருகுவை அணியில் பங்கேற்றார்.  2018 உலகக்கோப்பை தகுதிச்சுற்றில் 11 கோல்கள் எடுத்து மிக உயர்ந்த கோல்களை அடித்த வீரரானார்.
## மேற்கோள்கள்

## வெளி இணைப்புகள்

*எடின்சன் கவானி – அலுவல்முறை வலைத்தளம்
*Edinson Cavani  – Napoli official profile
*
*

பகுப்பு:உருகுவேயின் காற்பந்தாட்ட வீரர்கள்
பகுப்பு:1987 பிறப்புகள்
பகுப்பு:2018 உலகக்கோப்பை காற்பந்து வீரர்கள்
பகுப்பு:2010 உலகக்கோப்பை காற்பந்து வீரர்கள்
எட்ரப்பள்ளி வேல்மலை முருகன் கோயில்

**வேல்மலை முருகன் கோயில்** என்பது தமிழ்நாட்டில் கிருஷ்ணகிரி மாவட்டம், எட்ரப்பள்ளி என்னும் ஊரில் அமைந்துள்ள முருகன் கோயிலாகும்.

## கோயில் அமைப்பு
இக்கோயிலானது அரைக்கோள வடிம மலையின்மீது அழகுற உள்ள ஒரு சிறு கோயிலாகும். மலையின் கீழே விநாயகர் சந்நிதி அமைந்துள்ளது. மலைமீது செல்ல காங்ரீட் சாலை போடப்பட்டுள்ளது. இக்கோயில் மகாமண்டபம், கருவறை ஆகியவற்றைக் கொண்டுள்ளது. கருவறையில் முருகன் வள்ளி தெய்வானையுடன் நின்றகோலத்தில் காட்சியளிக்கிறார். முருகன் கோயிலுக்கு எதிரே 200 அடி தொலைவில் இடும்பன் சந்நிதி உள்ளது.
## வழிபாடு
ஒவ்வொரு திங்கள், வெள்ளிக் கிழமையன்று மற்றும் கிருத்திகை சஷ்டியன்று  சிறப்பு வழிபாடுகள் நடத்தப்படுகின்றன. ஆடிக் கார்த்திகை விழாவானது ஆண்டு விழாவாக மிகச் சிறப்பாகக் கொண்டாடப்படுகிறது. 
## அமைவிடம்
இந்த முருகன் கோயிலானது கிருட்டிணகிரி ஓசூர் தேசிய நெடுஞ்சாலையில் கிருட்டிணகிரியில் இருந்து 10 கி.மீ தொலைவில் உள்ள குருபரபள்ளி கிராமத்தில் இருந்து வடக்கில் தீர்த்தம் செல்லும் சாலையில் உள்ள எட்ரப்பள்ளி என்ற ஊரில் அமைந்துள்ளது.

## மேற்கோள்கள்

பகுப்பு:கிருஷ்ணகிரி மாவட்டத்திலுள்ள முருகன் கோயில்கள்
பீஃபா நாட்டுக் குறியீடுகளின் பட்டியல்

பன்னாட்டுக் காற்பந்துச் சங்கங்களின் கூட்டமைப்பு மூன்று எழுத்து நாட்டுக் குறியீட்டை தன் ஒவ்வொரு அங்கத்துவ மற்றும் அங்கத்துவமற்ற உறப்ப நாடுகளுக்கு வரையறுத்துள்ளது. இவை அலுவலக ரீதியா கண்டங்களின் கூட்மைப்பிற்கு (ஆசிய கால்பந்துக் கூட்டமைப்பு, ஆப்பிரிக்க கால்பந்துக் கூட்டமைப்பு, வட, மத்திய அமெரிக்க மற்றும் கரீபியன் கால்பந்துக் கூட்டமைப்பு, தென்னமெரிக்க கால்பந்துக் கூட்டமைப்பு, ஓசியானியா கால்பந்துக் கூட்டமைப்பு, ஐரோப்பிய காற்பந்துச் சங்கங்களின் ஒன்றியம்) வழங்கப்பட்டுள்ளன.

## பீஃபா அங்கத்துவக் குறியீடு
தற்போது 211 பீஃபா அங்கத்துவ நாடுகள் உள்ளன. அவற்றின் குறியீடுகள் பின்வருமாறு:

## பீஃபா அங்கத்துவம் அற்ற நாடுகளின் குறியீடுகள்

## முறைசாரா குறியீடுகள்

## உபயோகத்தில் அற்ற நாடுகளின் குறியீடுகள்

## இவற்றையும் பார்க்க
* பன்னாட்டு ஒலிம்பிக் குழுவின் நாடுகளின் பட்டியல்
* ஐ.எசு.ஓ 3166-1

## உசாத்துணை

## வெளி இணைப்புகள்
* FIFA Country Codes – list maintained by the Rec.Sport.Soccer Statistics Foundation Usenet group.

பகுப்பு:கால்பந்துப் போட்டிகள்
விழுப்புரம் பேருந்து நிலையம்

**விழுப்புரம் பேருந்து நிலையம்** (*Villupuram Bus Stand*) இந்தியாவின், தமிழ்நாடு மாநிலத்தில், விழுப்புரம் மாவட்டத்தில் அமைந்துள்ள ஓர் பேருந்து நிலையம் ஆகும்.  இங்கு விழுப்புரம் மண்டலத்திற்கு உட்பட்ட தமிழ்நாடு அரசுப் போக்குவரத்துக் கழகம் அமைந்துள்ளது.

## அமைவிடம்
இப்பேருந்து நிலையமானது திருச்சி சாலையில் அமைந்துள்ளது. இங்கிருந்து கிழக்கு பாண்டி சாலையில் 2 கி.மீ தொலைவில் பழைய பேருந்து நிலையமும் (அறிஞர் அண்ணா பேருந்து நிலையம்), தமிழ்நாட்டின் தென்னக இரயில்வேயின், மிகப் பெரிய இரயில் நிலையங்களின் ஒன்றான விழுப்புரம் இரயில் நிலையம் 2.5 கி.மீ தொலைவில் அமைந்துள்ளது. பழைய பேருந்து நிலையமானது நகரப் பேருந்துகளுக்காக பயன்படுத்தப்படுகிறது.

## போக்குவரத்து

இப்பேருந்து நிலையமானது தென் தமிழகத்தை இணைக்கும் முக்கியப் பேருந்து நிலையமாகும். தலைநகரம் சென்னையில் இருந்து தென்தமிழகமான திருச்சி, மதுரை, தூத்துக்குடி, விருதுநகர், திருநெல்வேலி, கன்னியாகுமரி போன்ற பகுதிகளுக்கு செல்லும் பேருந்துகள் இப்பேருந்து நிலையத்தை வந்தடைந்த பின்னே செல்கிறது. இங்கிருந்து வடக்கு திசையில் 160 கி.மீ தொலைவில் சென்னையும், தெற்கு திசையில் 160 கி.மீ தொலைவில் திருச்சியும், கிழக்கு திசையில் 40 கி.மீ தொலைவில் புதுச்சேரியும், மேற்கு திசையில் 38 கி.மீ தொலைவில் திருக்கோவிலூரும், தென்கிழக்கு திசையில் 40 கி.மீ தொலைவில் கடலூரும், வடமேற்கு திசையில் 60 கி.மீ தொலைவிலும் திருவண்ணாமலையும் மற்றும் 44 கி.மீ தொலைவில் செஞ்சிக் கோட்டையும் மற்றும் ஆரணி 93 கி.மீ. தொலைவிலும், தென்மேற்கு திசையில் 144 கி.மீ தொலைவில் சேலமும் அமைந்துள்ளது. விழுப்புரத்திலிருந்து பண்ருட்டி வழியாக கடலூர், விருத்தாச்சலம், கும்பகோணம், சிதம்பரம், சீர்காழி, மயிலாடுதுறை, தஞ்சாவூர் போன்ற இடங்களுக்கு செல்லலாம். அதுமட்டுமில்லாமல் செஞ்சி, ஆரணி வழியாக வேலூருக்கும் அடிக்கடி பேருந்து வசதிகள் உள்ளது

## நடைமேடைகள்
இப்பேருந்து நிலையத்தில் தமிழ்நாடு அரசுப் பேருந்துகள், அரசு விரைவுப் பேருந்துகள், தனியார் பேருந்துகள், கருநாடக அரசுப் பேருந்துகள் போன்றவை அனுமதிக்கப்படுகிறது. இப்பேருந்து நிலையத்தில் 3 நடைமேடைகளும், 67 தடுப்புகளும் உள்ளன.

## மேற்கோள்கள்

பகுப்பு:தமிழ்நாட்டுப் பேருந்து நிலையங்கள்
பென்சோடிரையைன்

**பென்சோடிரையைன்** *(Benzotriyne)* என்பது C6.என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். இதை வளைய[6]கார்பன் அல்லது சைக்ளோ[6]கார்பன் என்ற பெயர்களாலும் அழைக்கிறார்கள். கார்பனின் புற வேற்றுமை வடிவமான இச்சேர்மம் கருத்தியலான ஒரு வேதிச்சேர்மமாக கருதப்படுகிறது. ஆறு கார்பன் அணுக்கள் சேர்ந்து இவ்வளையச் சேர்மத்தை உருவாக்குகின்றன. மேலும் இதன் கட்டமைப்பில் முப்பிணைப்புகளும் ஒற்றைப் பிணைப்புகளும் ஒன்று விட்டு ஒன்றாக கார்பன் அணுக்களை இணைக்கின்றன .எனவேதான் இச்சேர்மத்தை வளைய[n]கார்பன் குடும்பத்தில் ஒரு சேர்மமாக வகைப்படுத்துகிறார்கள். 

உலோக நீரிலிகளை வெப்பச்சிதைவுக்கு உட்படுத்தி பென்சோடிரையைன் சேர்மத்தை உருவாக்க சில முயற்சிகள் மேற்கொள்ளப்பட்டன. ஆனால் 2011 ஆம் ஆண்டு வரையில் வெற்றி ஏதும் கிட்டவில்லை . இதற்கு மாறாக வளையயெக்சாயெக்சாயீன் எனப்படும் வளைய குமுலீன் எனப்படும் சேர்மம் உருவாக்கப்பட்டது. இதுவும் சிற்றுறுதி நிலைத்தன்மை கொண்ட ஒரு சேர்மமாகவே காணப்பட்டது. 
## மேற்கோள்கள்

பகுப்பு:கருத்தியலான வேதிச் சேர்மங்கள்
தஞ்சாவூர் யாதவ கண்ணன் கோயில்

**தஞ்சாவூர் யாதவ கண்ணன் கோயில்**, தமிழ்நாடு, தஞ்சாவூர் மாவட்டம், தஞ்சாவூரில் கரந்தட்டாங்குடியில் அமைந்துள்ளது.

## அமைப்பு
கி.பி.1755இல் யாதவர்களின் நாட்டாண்மையாக இருந்த பெரியண்ணாவின் முயற்சியால், அப்போது தஞ்சாவூரை ஆட்சி செய்த மராட்டிய மன்னரான பிரதாப சிம்மனால் இக்கோயில் கட்டப்பட்டது. 
  ராஜகோபுரம், கருவறை, விமானம், முன் மண்டபம், கொடி மரம் ஆகியவற்றைக் கொண்டு அமைந்துள்ளது.

## மூலவர்
கருவறையில் சத்தியபாமா ருக்மணியுடன் வேணுகோபாலசுவாமியாக மூலவர் உள்ளார். உற்சவ மூர்த்தி யாதவ கண்ணன் நர்த்தன கோலத்தில் உள்ளார். கோயிலின் உள் திருச்சுற்றில் திருப்பதி பாலாஜியின் நின்ற கோலத்தினைக் காணலாம்.

## விழாக்கள்
### கிருஷ்ண ஜெயந்தி விழா
கிருஷ்ண ஜெயந்தி விழா இக்கோயிலில் பாஞ்சராத்ர ஆகம அடிப்படையில் 11 நாள்கள் சிறப்பாகக் கொண்டாடப்படுகிறது. விழாவின்போது பல அலங்காரங்களில் கண்ணனைக் காணலாம். 7ஆம் நாள் உறியடித்திருவிழாவும் 11ஆம் நாள் விடையாற்றியும் நடைபெறும். 

### நவநீத சேவை
நவநீத சேவையின்போது தஞ்சாவூரிலுள்ள நீலமேகப்பெருமாள், நரசிம்மப்பெருமாள், மணிக்குன்னப்பெருமாள், கல்யாண வெங்கடேசப்பெருமாள், மேலராஜவீதி நவநீதகிருஷ்ணன், எல்லையம்மன் தெரு ஜனார்த்தன பெருமாள், கரந்தை யாதவ கண்ணன் கோயில், கீழராஜவீதி வரதராஜபெருமாள், தெற்கு வீதி கலியுக வெங்கடேச பெருமாள், பள்ளியக்ரகாரம் கோதண்டராமபெருமாள், மானம்புச்சாவடி நவநீதகிருஷ்ணன், பிரசன்ன வெங்கடேசபெருமாள், மேலஅலங்கம் ரெங்கநாதபெருமாள், படித்துறை வெங்கடேசபெருமாள், கோட்டை பிரசன்ன வெங்கடேச பெருமாள் ஆகிய 15 கோயில்களைச் சேர்ந்த பெருமாள்கள் கலந்துகொள்கின்றனர்.  அந்த கோயில்களில் இந்த கோயிலும் ஒன்றாகும்.

## குடமுழுக்கு
இக்கோயிலின் குடமுழுக்கு 2 சூலை 2018இல் நடைபெற்றது.  

## பிற கோயில்கள்
தஞ்சாவூரில் நவநீத கிருஷ்ணன் கோயிலும், பூலோக கிருஷ்ணன் கோயிலும்,  விட்டோபா கோயிலும், கண்ணனுக்காக உள்ள பிற கோயில்களாகும். இவற்றில் நவநீத கிருஷ்ணன் கோயிலும், விட்டோபா கோயிலும் தஞ்சாவூர் அரண்மனை தேவஸ்தானத்திற்கு உட்பட்ட கோயில்களாகும். 

## மேற்கோள்கள்

## 2 சூலை 2018 குடமுழுக்கு படத்தொகுப்பு


File:Yadhavakannan temple2.jpg| 
File:Yadhavakannan temple4.jpg| 
File:Yadhavakannan temple5.jpg| 
File:Yadhavakannan temple6.jpg| 
File:Yadhavakannan temple7.jpg| 
File:Yadhavakannan temple8.jpg| 



பகுப்பு:தஞ்சாவூர் மாவட்டத்திலுள்ள பெருமாள் கோயில்கள்
அனுமந்தீர்த்தம் அனுமந்தீசுவரர் சுவாமி கோயில்

**அனுமந்தீசுவரர் சுவாமி கோயில் **  என்பது தமிழ்நாட்டில் கிருஷ்ணகிரி மாவட்டம், அனுமந்தீர்த்தம் என்னும் ஊரில்  அமைந்துள்ள ஒரு சிறிய அனுமான் கோயிலாகும்.
## தலத்தின் சிறப்பு
பக்தர்கள் தீர்த்தகிரிசுவரர் கோயிலுக்கு செல்லும் முன்பாக இத்தீர்த்தத்தில் நீராடி இந்த அனுமனை வணங்கிய பின்னர் செல்லவேண்டும் என அனுமனுக்கு ராமன் வரம் அளித்துள்ளார் என்கின்றனர்.
## கோயில்பற்றிய கதை
இலங்கையில் இராவணனுடன் இராமன் போரிட்டு ஏராளமான உயிர்கள் அழியக் காரணமாக இருந்ததால் இராமனுக்கு பிரம்மஹத்தி தோசம் பீடித்தது. அதைப்போக்க இராமன், இலட்சுமணன், சீதை ஆகியோர் தலயாத்திரையாக தாண்டகாவனம் (அரூர்) வரும் வழியில் வசிட்டரைச் சந்தித்தனர். அவர்களைப் பீடித்த பிரம்மஹத்தி தோசம் நீங்க தீர்த்த மலையில் உள்ள வடிவாம்பிகை உடனுறை தீர்த்தகிரீசுவரருக்கு அபிசேக ஆராதனை செய்து வழிபட்டவேண்டுமாறு கூறினார்.

அதன்படி இராமன் தீர்தகிரீசுவரரை வழிபடும் பொருட்டு சீதையை பார்வதி தீர்த்தத்தைக் (கௌரி தீர்த்தம்) கொண்டுவருமாறு அனுப்பினார். தீர்த்தம் கொண்டுவர தாமதம் ஆனதால் கங்கை தீர்த்தத்தைக் கொண்டுவர அனுமனுக்கு குறிப்பால் உணர்த்த அனுமனும் புறப்பட்டார். தீர்த்தங்களைக் கொண்டுவரச் சென்ற இருவரும் உரிய காலத்தில் வராத நிலையில், பூசைக்கு நேரமாவதை உணர்ந்த இராமன், வசிட்டரை வேண்டினார். வசிட்டரின் ஆலோசனையின்படி இலட்சுமணன் தன் வில்லில் இருந்து அம்பைச் செலுத்தி தீர்த்தமலையில் கங்கா தீர்த்தம், கௌரி தீர்த்தம் போன்ற தீர்த்தங்களை எழுந்தருள பணித்தார். இதையடுத்தி காவிரி, கௌதமி, சிந்து, நருமதை, மாத்த ஆறு, சோன நதி, வான கங்கைகளும் தீர்த்தமலை சிகரத்தில் மேகமாக வந்து முழங்கின. இந்த முழக்கங்கள் சிவனின் யோகத்துக்கு இடஞ்சலாக இருப்பதாக கருதி சிவகணங்களும் பூதகணங்களும் அவற்றை விரட்டியதால் அந்தப் புனித ஆறுகள் சிதறின.

இதையடுத்து இராமன் பரமசிவனை மனமுருகி துதித்தார். உடனே மலைப் பாறைகளின் மீது தீர்த்தம் பெருகி வந்தது. இதையடுத்து இராமன் அத்தீர்த்தத்தை எடுத்து சிவனுக்கு அபிசேகம் செய்து வழிபட்டார். அனுமன் தீர்த்தம் கொண்டுவரும் வழியில் பூசை மணி ஒலிப்பதைக் கேட்டு தான் சரியான நேரத்தில் தீர்த்தத்துடன் வர இயலவில்லையே என வருந்தி, தீர்த்தத்தை தூக்கி எறித்தார். அனுமனின் செயலை அறிந்த இராமன் அனுமனினிடம் வருந்த வேண்டாம் நீ எறிந்த தீர்த்தத்தில் நீர் பெருகி ஆறாக பரிணமிக்கும். இது உன் பெயரிலேயே அனுமன்தீர்த்தம் என அழைக்கப்படும் என்றார். மேலும் இனிமேல் இந்த தீர்த்தமலையை தரிசிக்க வருபவர்கள், முதலில் இத்தீர்த்தத்தில் நீராடிவிட்டே, தீர்த்தமலையில் உள்ள தீர்த்தங்களில் நீராடவேண்டும் அப்போதே அவர்கள் தீர்த்தமலையில் நீராடிய பலனைப் பெறுவர் என்றார். இவ்வாறு தீர்த்தம் விழுந்த இடமே அனுமன் தீர்த்தம் என அழைக்கப்படுகிறது.
   
## விழாக்கள்
ஆடிப்பெருக்கு நாளில் தென்பெண்ணை ஆற்றில் நீராடி அனுமனை வழிபடுகின்றனர். அனுமன் ஜெயந்தி இங்கு சிறப்பாகக் கொண்டாடப்படுகிறது.   
## அமைவிடம்
அனுமந்தீர்த்தமானது அரூரில் இருந்து சென்னை செல்லும் பாதையில் 18 கி.மீ தொலைவிலும், ஊத்தங்கரையில் இருந்து சேலம் செல்லும் வழியில் 10 கி.மீ. தொலைவிலும் அமைந்துள்ளது.

## மேற்கோள்கள்

பகுப்பு:கிருஷ்ணகிரி மாவட்டத்திலுள்ள ஆஞ்சநேயர் கோயில்கள்
சோடியம் பைபுளோரைடு

**சோடியம் பைபுளோரைடு** *(Sodium bifluoride)* என்பது NaHF2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். சோடியம் நேர்மின் அயனியும் (Na+) பைபுளோரைடு எதிர்மின் அயனியும் சேர்ந்து சோடியம் பைபுளோரைடு (HF2−) உருவாகிறது. வெண்மை நிறத்தில் நீரில் கரையக்கூடிய உப்பான இது சூடுபடுத்தினால் சிதைவடைகிறது . சோடியம் பைபுளோரைடு எளிதில் தீப்பற்றாது. காரச் சுவை கொண்ட இச்சேர்மம் நீருறிஞ்சும் தன்மை கொண்டதாகும். இது தொழிற்சாலைகளில் பல்வேறு பயன்களைக் கொண்டுள்ளது .
 
## வினைகள்
சோடியம் பைபுளோரைடு ஐதரோபுளோரிக் அமிலமாகவும் சோடியம் புளோரைடாகவும் பிரிகை அடைகிறது.

:NaHF2     HF  +  NaF

மின்னாற்பகுப்பின் மூலம் உருவாகும் புளோரின் வாயுவின் (F2) மூலம் இவ்வினையின் தலைகீழ் வினையை நிகழச்செய்து HF நீக்கப்படுகிறது. உப்பு கரையும்போதும் திண்மம் சூடுபடுத்தப்படும்போதும் சமநிலை வெளிபடுத்தப்படுகிறது. மற்ற பைபுளோரைடுகள் போலவே அமிலங்களுடன் வினைபுரியும்போது ஐதரசன் புளோரைடை உருவாக்குகிறது. உதாரணமாக பைசல்பேட்டுடன் இது வினைபுரிந்து சோடியம் சல்பேட்டையும் ஐதரசன் புளோரைடையும் கொடுக்கிறது.

வலிமையான காரங்கள் பைபுளோரைடை புரோட்டானேற்ற நீக்கம் செய்கின்றன.கால்சியம் ஐதராக்சைடு கால்சியம் புளோரைடைக் கொடுத்தல் இதற்கான உதாரணமாகும்..

## தயாரிப்பு
சூப்பர்பாசுப்பேட்டு உரங்களை உற்பத்தி செய்யும்போது கழிவாகக் கிடைக்கும் ஐதரசன் புளோரைடை நடுநிலையாக்கம் செய்யும்போது சோடியம் பைபுளோரைடு கிடைக்கிறது. சோடியம் கார்பனேட்டும் சோடியம் ஐதராக்சைடும் இவ்வினைக்கான குறிப்பிடத்தகுந்த காரங்களாகும். இரண்டு படிநிலைகளில் இவ்வினை நிகழ்கிறது .

:HF  +  NaOH  →   NaF  +  H2O 
:HF  +  NaF  →   NaHF2. 
  
தண்ணீர் அல்லது ஈரக்காற்றுடன் சோடியம் பைபுளோரைடு வினைபுரிந்து ஐதரோபுளோரிக் அமிலம் உருவாகிறது. மேலும் வாயுநிலைக்கு சூடாக்கும்போதும் இது ஐதரோபுளோரிக் அமிலத்தையும் ஐதரசன் வாயுவையும் கொடுக்கிறது. வலிமையான அமிலங்கள், வலிமையான காரங்கள், உலோகம், தண்ணீர் அல்லது கண்ணாடி ஆகியவற்றுடன் தொடர்பு ஏற்படும்போது இது சிதைவடைகிறது . குரோமைல் குளோரைடு, நைட்ரிக் அமிலம், சிவப்பு பாசுபரசு, சோடியம் பெராக்சைடு, டையீத்தைல் சல்பாக்சைடு மற்றும் டையெத்தில் துத்தநாகம் ஆகியவற்றுடன் தீவிரமான வினையையும் இது வெளிப்படுத்துகிறது.

## பயன்கள்
*மில்லியன் கணக்கில் உற்பத்தி செய்யப்படும் சோடியம் புளோரைடு தயாரிப்பதற்கான முன்னோடிச் சேர்மமாக இருப்பது சோடியம் பைபுளோரைடின் முக்கியப் பயன்பாடு ஆகும்  
*செங்கற்கள், கற்கள், பீங்கான் பொருட்கள், கட்டுமானப் பொருட்கள் ஆகியனவற்றைத் தூய்மைப்படுத்த சோடியம் பைபுளோரைடு பயன்படுத்தப்படுகிறது. 
*கண்ணாடிப் பதிவுகள் மேற்கொள்வதற்கும் இதைப் பயன்படுத்துகின்றனர் .
*வேதித் தொழிற்சாலைகளில் சோடியம் பைபுளோரைடு பெரிதும் பயன்படுகிறது .
*துத்தநாக முலாம் பூச்சுகளிலும் பூச்சிகளைக் கட்டுப்படுத்துவதிலும் சோடியம் பைபுளோரைடு பயன்படுத்தப்படுகிறது 
*விலங்கியல் மற்றும் உடற்கூறியல் மாதிரிகளை பாதுகாக்கவும் சோடியம் பைபுளோரைடு பயன்படுத்தப்படுகிறது .
*சலவைத் தொழிலிலும் சோடியம் பைபுளோரைடு அலசுதலில் பயன்படுத்தப்படுகிறது .

## மேற்கோள்கள்

பகுப்பு:சோடியம் சேர்மங்கள்
பகுப்பு:புளோரின் சேர்மங்கள்
பகுப்பு:ஐதரசன் சேர்மங்கள்
பகுப்பு:பைபுளோரைடுகள்
கர்த்தெகனா, கொலம்பியா

**கர்த்தெகனா** நகரம் (*Cartagena*), குடியேற்றக் காலத்தில் **கர்த்தெகனா தெ இந்தியசு** (*Cartagena de Indias*,  ), 1533இல் கொலம்பியாவின் கரிபியன் வலயத்தில் வடக்குக் கடலோரத்தில் நிறுவப்பட்ட பெரியத் துறைமுகமாகும். இது மக்டெலெனா ஆற்றுக்கும் சினு ஆற்றுக்கும் இடையே அமைந்துள்ளது. இது 1540களில் எசுப்பானியா மற்றும் அதன் வெளிநாட்டு  இராச்சியத்தின் முதன்மைத் துறைமுகமாக விளங்கியது.  குடியேற்றக் காலத்தில் இங்கிருந்து தான் பெருவிய  வெள்ளி  எசுப்பானியாவிற்கு ஏற்றுமதியும் ஆபிரிக்க அடிமைகளின் இறக்குமதியும் செய்யப்பட்டது.  இத்துறைமுகம் கரீபிய கொள்ளைக்காரர்களிடமிருந்து பாதுகாப்புடன் விளங்கியது. இது  பொலீவர் மாநிலத்தின் (*டிபார்ட்மென்ட்*) தலைநகரமாகவும் விளங்குகிறது. 2016இல் இந்நகரத்தின் மக்கள்தொகை 971,592. கொலம்பியாவிலுள்ள நகரங்களில் ஐந்தாவது பெரிய நகரமாக கர்த்தெகனா உள்ளது. கரிபிய வலயத்தில் பார்ரென்குலாவை அடுத்து இரண்டாவது பெரிய நகரமாக விளங்குகின்றது. கர்த்தெகனாவின் நகரியப் பகுதியும் நாட்டின் ஐந்தாவது பெரிய நகரியப் பகுதியாகும். சுற்றுலா தவிர்த்து  கப்பல் துறையும்  பெட்ரோலிய வேதித் தொழில்களும் முதன்மையான பொருளியல் செயற்பாடுகளாக உள்ளன.

இந்த நகரம்  சூன் 1, 1533இல் நிறுவப்பட்டது. இது எசுப்பானியாவிலுள்ள கர்த்தெகனாவின் நினைவாக பெயரிடப்பட்டது (குறிப்பு:எசுப்பானிய கர்த்தெகனா  தூனிசியாவின் கார்த்திஜை ஒட்டிப் பெயரிடப்பட்டது).  கர்த்தெகனா விரிகுடாவை ஒட்டியுள்ள பகுதிகளில் பொ.யு முந்தைய 4000 ஆண்டுகளிலேயே உள்ளக மக்கள்  வாழ்ந்துள்ளனர். எசுப்பானியக் குடியேற்றக் காலத்தில் கர்த்தெகனா எசுப்பானியப் பேரரசின்  நிர்வாகத்திற்கும்  விரிவாக்கத்திற்கும் முதன்மையான மையமாக விளங்கியது.  இது அரசியல்,  சமய, பொருளியல் செயற்பாடுகளுக்கான மையமாக இருந்தது.  1984இல் கர்த்தெகனாவின் மதில்சூழ் நகரமும் கோட்டையும் உலகப் பாரம்பரியக் களமாக அறிவிக்கப்பட்டது.

## மேற்கோள்கள்

## வெளி இணைப்புகள்

* Reference volumes and maps regarding the history of Cartagena. Library of the Royal Geographical Society of South Australia
*  Cartagena City Government website
* Map of the City and Bay of Cartagena de las Indias from 1735

பகுப்பு:கொலம்பிய நகரங்கள்
குலதெய்வம் (தொலைக்காட்சித் தொடர்)

**குலதெய்வம்** என்பது சன் தொலைக்காட்சியில் மே 11, 2015 முதல் ஏப்ரல் 13, 2018 ஆம் ஆண்டு வரை திங்கள் முதல் சனி வரை இரவு 7:30 மணிக்கு ஒளிபரப்பாகி, 897 அத்தியாயங்களுடன் நிறைவு பெற்ற குடும்பம் சார்ந்த தொலைக்காட்சி நாடகத் தொடர் ஆகும் மீண்டும் சன் தொலைக்காட்சியில் 2025 ஆண்டு திசம்பர் 29 ஆம் தேதியிலிருந்து ஓளிபரப்பட்டது காலை 10:00 மணிக்கும்.

இந்தத் தொடர் திரு பிக்சர்ஸ் தயாரிப்பில், திருமுருகன் இயக்கத்தில்  மௌலி, வடிவுக்கரசி, ஸ்ரிதிகா, சுஜித், சங்கவி ராணி, சதிஷ், சர்வன் ராஜேஷ், சாந்தி போன்ற பலர் நடித்துள்ளனர்.

இது தம்பதியரான சுந்தரம் மற்றும் ஞானாம்பாள் அவர்களின் குழந்தைகள் மற்றும் பேரக்குழந்தைகளின் கதையை சொல்லறது. வெவ்வேறு தலைமுறையினர் ஒருவருக்கொருவர் மோதும்போது அவர்களின் குடுப்ப உறவுகளுக்குள் வரும் பிரச்சினைகளை தாண்டி எப்படி ஒன்றுமையாக வாழ முயற்சிக்கிறார்கள் என்பதுதான் கதை.

## மேற்கோள்கள்

## வெளி இணைப்புகள்
* 

பகுப்பு:சன் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2015 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2018 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
கிருஷ்ணகிரி நவநீத வேணுகோபால சுவாமி கோயில்

**நவநீத வேணுகோபால சுவாமி கோயில்** என்பது தமிழ்நாட்டில் கிருஷ்ணகிரி மாவட்டம், கிருட்டிணகிரியில் புதுப்பேட்டை என்ற பகுதியில் அமைந்துள்ள ஒரு கிருஷ்ணன் கோயிலாகும்.
## கோயில் அமைப்பு
இக்கோயில் கிருஷ்ணகிரி நகரின் மையத்தில் நான்குபுறமும் வீதிகளோடு அமைந்துள்ளது. இக்கோயில் மகாமண்டபம், அர்த்த மண்டபம், கருவறை போன்றவற்றுடன் அமைந்துள்ளது. கருவறையில் உள்ள கிருஷ்ணன் குழந்தைவடிவ கிருஷ்ணனாக நான்கடி உயரத்தில் உள்ளார். வலது கையில் வெண்ணெய் உருண்டையுடனும், இடது கையில் மத்தையும் கொண்டு நின்ற கோலத்தில் உள்ளார்.
## வழிபாடு
சனிக்கிழமைகளில் சிறப்பு வழிபாடு நடத்தப்படுகிறது. நவராத்திரியில் உற்சவரான வேணுகோபாலர், இராதா, ருக்மணி ஆகியோருக்கு சிறப்பு பூசைகள் நடத்தப்படுகின்றன. வைகுண்ட ஏகாதசியன்று பரம்பத வாசல் திறப்பு சிறப்பாக நடக்கிறது.
## அன்னதானம்
இக்கோயிலில் தமிழக முதல்வரின் அன்னதான திட்டத்தின்படி நாள்தோறும் 25 பேருக்கு அன்னதானம் வழங்கப்படுகிறது.
## மேற்கோள்கள்

## வெளி இணைப்புகள்
* வேணுகோபால சுவாமி கோவில் கிருஷ்ணகிரி நகர்

பகுப்பு:கிருஷ்ணகிரி மாவட்டத்திலுள்ள பெருமாள் கோயில்கள்
புதுவை - 2

**புதுவை - 2** *(PY 2), வேளாண் வழக்கு; *'புனிதவதி*' (Punithavathi)* எனப்படும் இந்த நெல் வகை, கண்ணகி மற்றும் கல், 2032 (*Kannagi / Cul.2032*) போன்ற நெல் இரகங்களை இணைத்து உருவாக்கப்பட்ட புதுச்சேரி நெல் வகையாகும்.

## வெளியீடு
இந்திய நடுவண் அரசின் ஒன்றியப் பகுதியான புதுச்சேரியின் வேளாண் அறிவியல் நிலையம், 1980 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.

## காலம்
குறுகியகால நெற்பயிர்களில் ஒன்றான இது, 95 - 100 நாட்களில் அறுவடைக்கு வரக்கூடியதாக கருதப்படுகிறது. இதுபோன்ற குறுகியகால நெற்பயிர்கள், சொர்ணவாரி, குறுவை, மற்றும் நவரை பட்டத்திற்கு (பருவத்திற்கு) ஏற்றதாக கூறப்படுகிறது.

## சாகுபடி
பாசன வசதியுள்ள பகுதிகளில் நன்கு வளரக்கூடிய இந்த நெல் வகை, இந்திய ஒன்றியப் பகுதியான புதுச்சேரி, மற்றும் தமிழகத்தின் அனைத்து மாவட்டங்களிலும், சாகுபடி செய்ய பரிந்துரைக்கப்படுகிறது.

* இந்த நெல் இரகம், ஒரு எக்டேருக்கு 5000 கிலோவரை (5,0 t/ha) மகசூல் தரக்கூடியது.
* இவ்வகையின் அரிசி வெள்ளை நிறத்தில்  காணப்படுகிறது.

## சான்றுகள்

## வெளியிணைப்புகள்
* தினகரன்: முகப்பு > மாவட்டம் > புதுச்சேரி - அதிக விளைச்சலை தரக்கூடிய ‘பிஒய்-8’ நெல் ரகம் விரைவில் அறிமுகம் 

பகுப்பு:நெல் வகைகள்
வரட்டனப்பள்ளி இலட்சுமி நரசிம்ம சுவாமி கோயில்

**இலட்சுமி நரசிம்ம சுவாமி கோயில்** என்பது தமிழ்நாட்டில் கிருஷ்ணகிரி மாவட்டம், வரட்டனப்பள்ளி என்ற சிற்றூரில் அமைந்துள்ள ஒரு நரசிம்மர் கோயிலாகும்.
## தொன்மவியல்
அர்சுனனின் கொள்ளுப் பேரனான ஜனமேஜய மன்னன் ஒரு வேள்வி நடத்தும்போது அதில் அந்தணர் ஒருவர் தவறி விழுந்து இறந்துவிட்டார். இதனால் ஜனமேஜயருக்கு பிரம்மஹத்தி தோசம் பீடித்தது. இந்த தோசம் நீங்கவேண்டி ஐந்து நரசிம்மர் கோயில்களை அமைத்ததாகவும், அதில் ஒரு கோயில் இது எனப்படுகிறது.
## கோயில் அமைப்பு
கருவறையை மட்டும் கொண்டதாக அக்காலத்தில் கட்டப்பட்டதாக இக்கோயில், பிற்காலத்தில் விரிவுபடுத்தப்பட்டுள்ளது. இக்கோயிலானது மூன்று நிலை இராசகோபுரத்துடன் அமைந்துள்ளது. இராச கோபுரத்தை தாண்டி நுழைந்தால் ஹயகிரீசுவரர், வீர ஆஞ்சனேயர் ஆகியோரின் சிலைகள் அமைக்கப்பட்டுள்ளன. மூலவருக்கு எதிரில் கருடாழ்வாருக்கு சிறிய சந்நிதி உள்ளது. இதையடுத்து மகாமண்டபம், அர்த்தமண்டபம் கருவறை என கோயில் அமைந்துள்ளது. கருவறையில் மகாலட்சுமியை மடியில் தாங்கியபடி நரசிம்மர் சாந்தமாக காட்சியளிக்கிறார். கோயில் வளாகத்தில் உள்ள சத்திய நாராயணர் மண்டபத்தில்  சத்தியவதி, ரமாதேவி ஆகியோருடன் சத்தியநாராயணர் நின்ற கோலத்தில் காட்சியளிக்கிறார். பிரகாரத்தில் சிறிய சயன நரசிம்மரின் சிற்பம் உள்ளது.  
## வழிபாடு
சனிக்கிழமைகளில் சிறப்பு வழிபாடு நடத்தப்படுகிறது.  வைகுண்டேகாதசியன்று  சிறப்பு வழிபாடு நடத்தப்படுகிறது. பௌர்ணமியன்று சத்தியநாராயண பூசையும், அமாவாசையன்று சுதர்சன ஹோமமும் நடத்தப்படுகிறது. புரட்டாசி சனிக்கிழமைகளில் சிறப்பு வழிபாடு நடத்தப்படுகிறது.

## அமைவிடம்
கிருஷ்ணகிரியில் இருந்து குப்பம் செல்லும் சாலையில் 10 வது கி.மீ தொலைவில் வரட்டனப்பள்ளி உள்ளது.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள பெருமாள் கோயில்கள்
ஈத்தைல் எக்சனோயேட்டு

**எத்தில் எக்சனோயேட்டு** *(Ethyl hexanoate)* என்பது C8H16O2  என்ற வாய்ப்பாட்டைக் கொண்ட கரிம வேதியியல் சேர்மம் ஆகும். நிறமற்ற நீர்மமான இச்சேர்மத்தை எக்சனாயிக் அமிலத்தையும் எத்தனாலையும் கலந்து ஒடுக்க வினைக்கு உட்படுத்துவதன் மூலம் தயாரிக்க முடியும். அன்னாசிப்பழத்தின் இனிய சுவைமணத்தை எத்தில்யெக்சனோயேட்டு பெற்றுள்ளது .

## மேற்கோள்கள்

பகுப்பு:எசுத்தர்கள்
பகுப்பு:எத்தில் எசுத்தர்கள்
ஈத்தைல் டெக்கேனோயேட்டு

**எத்தில் டெக்கேனோயேட்டு** *(Ethyl decanoate)* என்பது C12H24O2   என்ற வாய்ப்பாட்டைக் கொண்ட கரிம வேதியியல் சேர்மம் ஆகும். இதை எத்தில் தெக்கேனோயேட்டு என்றும் அழைக்கலாம். எத்தில் கேப்ரேட்டு என்ற பெயராலும் இதை அழைக்கிறார்கள். இந்த கொழுப்பு அமில எசுத்தரை கேப்ரிக் அமிலத்தையும் எத்தனாலையும் கலந்து வினைக்கு உட்படுத்துவதன் மூலம் தயாரிக்க முடியும். நொதித்தல் முறையில் மதுவைத் தயாரிக்கும்போது குறிப்பாக 15° செல்சியசு வெப்பநிலையில் உடன்விளைபொருளாக இச்சேர்மம் உருவாகிறது.
## மேற்கோள்கள்

பகுப்பு:எசுத்தர்கள்
பகுப்பு:எத்தில் எசுத்தர்கள்
பகுப்பு:கொழுப்பு அமில எசுத்தர்கள்
தக்காசி இனூயி

சப்பானிய  கால்பந்தாட்ட வீரர். இவர் எசுப்பானிய கழகமான ரியல் பெடிசிலும் சப்பான் தேசிய காற்பந்து அணியிலும்  பக்கவாட்டு விளையாட்டாளராகவோ  தாக்கும் நடுக்களத்தவராகவோ இருந்து வருகிறார்.
## கழக வாழ்வு
அனைத்து சப்பான் உயர்நிலைப்பள்ளி கால்பந்தாட்டப் போட்டியில்,  அவரது பள்ளி சிகா யாசு உயர்நிலைப்பள்ளி வெற்றி பெற்ற நிலையில், இனூயி தகுதிபெற்றவராக (*Letterwinner*) 2006இல் தேர்வானார்.

2007இல் இனூயி யோகோஹாமா எப். மரினோசு கழகத்தில் இணைந்து ஜே லீக் டிவிசன் 1இல் விளையாடலானார். இருப்பினும் வழமையான அணிக்குத் தேர்வாகாமல் செரெசோ ஒசாக்கா அணிக்கு கடனாக அனுப்பப்பட்டார்.  இந்த பருவத்தின் இறுதியில் நிரந்தரமாக யோகோஹாமா அணியில் இடம் பிடித்தார்.

சூலை 2011இல் ஐரோப்பாவில் விளையாடத் தொடங்கிய இனூயி செருமனியின் விஎஃப்எல் போகம் கழகத்தில் இணைந்தார். 
200px|thumb|2013இல் என்ட்ராகட் பிராங்க்பர்ட்டில் ஆடியபோது கையொப்பமிடல்

சூலை 2012இல்  புன்டசுலீகா கழகமான என்ட்ராகட் பிராங்க்பர்ட்டில் மூன்றாண்டுகளுக்கு ஒப்பந்தம் செய்யப்பட்டார்.

## மேற்கோள்கள்

பகுப்பு:சப்பானிய கால்பந்தாட்ட வீரர்கள்
பகுப்பு:1988 பிறப்புகள்
பகுப்பு:2018 உலகக்கோப்பை காற்பந்து வீரர்கள்
ஹூபெர்ட் செசில் பூத்

**ஹூபெர்ட் செசில் பூத் (Hubert Cecil Booth)** (பிறப்பு 4 சூலை 1871 - இறப்பு 14 சனவரி 1955) ஒரு ஆங்கிலேய பொறியாளர் மற்றும் மின்சாரத்தால் இயங்கும் முதல் தூசகற்றியை கண்டுபிடித்தவர்.

இவர் தொங்கு பாலம், இராட்டினம் (பெரிஸ் வீல்) மற்றும் தொழிற்சாலைகள் போன்றவகைகளையும் வடிவமைத்திருக்கிறார். மேலும் பின்நாட்களில் இவர் பிரித்தானிய தூசகற்றி மற்றும் பொறியியல் நிறுவனத்தின் நிர்வாக இயக்குநர் மற்றும் தலைவராகவும் இருந்துள்ளார்.

## ஆரம்ப வாழ்க்கை
1871 ஆம் ஆண்டில் பூத் இங்கிலாந்தில் உள்ள குளுஸ்டர் என்னும் இடத்தில் பிறந்தார். பின்னர் குளுஸ்டர் கல்லூரி மற்றும் குளுஸ்டர் கவுண்டி பள்ளியில் தலைமையாசிரியர் ரெவரன்ட் லாய்டு பிரிரிடன் தலைமையில் கல்வி பயின்றார். இவர் 1889 ஆம் வருடத்தில் இலண்டன் கீல்ட் மத்திய தொழில்நுட்ப கல்லூரி நடத்திய நுழைவுத் தேர்வில் வெற்றி பெற்று அந்த கல்லூரியில் சேர்ந்து பயின்றார். மூன்று ஆண்டுகளில் கட்டடம் மற்றும் இயந்திரப் பிரிவுகளில் பொறியில் படிப்பை பேராசிரியர் வில்லியம் காவதுரோன் மேற்பார்வையில்  படித்து முடித்தார். இவர் குடிசார் பொறியாளர்கள் நிறுவனத்தில் மாணவராகவும் இருந்திருக்கிறார்.

## மேற்கோள்கள்

பகுப்பு:1871 பிறப்புகள்
பகுப்பு:1955 இறப்புகள்
பகுப்பு:பிரித்தானியக் கண்டுபிடிப்பாளர்கள்
சந்தியா (இந்துத் தொன்மவியல்)

**சந்தியா ** அல்லது **சரண்யா**  என்பவர் இந்துத் தொன்மவியலில் கூறப்படும் ஒரு பெண் கடவுளும் சூரிய தேவனின் மனைவியும் ஆவார். இவர் சரண்யா, சங்க்யா என்ற பெயர்களிலும் அழைக்கப்படுகிறார். இவர் சூரிய தேவனின் மூலம் அஸ்வினி குமாரர்கள், யமா மற்றும் யமி ஆகிய குழந்தைகளைப் பெற்றெடுத்தார்.

## மேற்கோள்கள்

பகுப்பு:இந்து பெண் தெய்வங்கள்
பகுப்பு:இந்து தொன்மவியல் மாந்தர்
பென்டைல் புரோப்பேனோயேட்டு

**பெண்டைல் புரோப்பேனோயேட்டு** *(Pentyl propanoate)* என்பது C8H16O2   என்ற வாய்ப்பாட்டைக் கொண்ட கரிம வேதியியல் சேர்மம் ஆகும். அமைல் புரோப்பேனோயேட்டு என்ற பெயராலும் இதை அழைக்கிறார்கள். பெண்டேன்-1- ஆல் உடன் புரோப்பேனோயிக் அமிலத்தைச் சேர்த்து ஒடுக்க வினைக்கு உட்படுத்துவதன் மூலம் இந்த கரிம எசுத்தரை தயாரிக்க முடியும் . ஆப்பிள் பழம் போன்ற சுவைமணத்தைக் கொண்டிருக்கும் பெண்டைல் புரோப்பேனோயேட்டு நிறமற்ற ஒரு நீர்மமாகும். இது தண்ணீரில் மிதக்கும் . 

## மேற்கோள்கள்

பகுப்பு:எசுத்தர்கள்
பகுப்பு:புரோப்பியோனேட்டுகள்
பகுப்பு:புரோப்பியோனேட்டு எசுத்தர்கள்
பெண்டைல் பியூட்டைரேட்டு

**பென்டைல் பியூட்டைரேட்டு** *(Pentyl butyrate)* என்பது  C9H18O2  என்ற வாய்ப்பாட்டைக் கொண்ட கரிம வேதியியல் சேர்மம் ஆகும். பென்டைல் பியூட்டேனோயேட்டு அல்லது அமைல் பியூட்டைரேட்டு என்ற பெயர்களாலும் இதை அழைக்கிறார்கள் . வழக்கமாக கந்தக அமில வினையூக்கியின் முன்னிலையில் பென்டனாலை பியூட்டைரிக் அமிலத்துடன் சேர்த்து வினைபுரியச் செய்வதன் மூலம் பென்டைல் பியூட்டைரேட்டைத் தயாரிக்கிறார்கள். பேரிக்காய் அல்லது சர்க்கரை பாதாமி மணத்தை நினைவூட்டுவதாக இதன் மணம் அமைந்துள்ளது. சிகரெட்டு எனப்படும் வெண்சுருட்டுகளில் பென்டைல் பியூட்டைரேட்டை கூட்டுசேர் பொருளாகப் பயன்படுத்துகின்றனர். 
  
## மேற்கோள்கள்

பகுப்பு:எசுத்தர்கள்
பகுப்பு:பியூட்டைரேட்டு எசுத்தர்கள்
பகுப்பு:சுவைமணங்கள்
பகுப்பு:அமைல் எசுத்தர்கள்
ஜெகதேவி பாலமுருகன் கோயில்

**ஜெகதேவி பாலமுருகன் கோயில்** என்பது தமிழ்நாட்டில் கிருஷ்ணகிரி மாவட்டம், ஜெகதேவி என்னும் ஊரில் அமைந்துள்ள முருகன் கோயிலாகும்.
## கோயில் அமைப்பு
இக்கோயில் சிறிய குன்றின்மீது அமைந்துள்ளது. இக்கோயிலை அடைய ஏறக்குறைய 70 படிகள் ஏறிச் செல்லவேண்டும். கோயிலுக்கு வாகனங்களில் செல்ல அண்மையில் பாதைவசதி அமைக்கப்பட்டுள்ளது.  இக்கோயில் கருவறையில் பாலமுருகன் உள்ளார். பாலமுருகனின் கருவறைக்கு இடதுபுறம் காசிவிசுவநாதர் தனிச்சந்நிதியிலும், வலப்புறம் விநாயகர் தனிச் சந்நிதியிலும் உள்ளனர். பிரகாரத்தில் வலது புறத்தில், நவகிரக உபசன்னதி உள்ளது. 
## பூசைகள்
இக்கோயிலில் ஆடி மாதம் ஆடிக்கிருத்திகை, முக்கிய திருவிழாவாக நடைபெறுகிறது.
## அமைவிடம்
இக்கோயில் கிருஷ்ணகிரி- சென்னை நெடுஞ்சாலையில் 20 கி.மீ தொலைவில் பருகூர் அமைந்துள்ளது. பருகூரில் இருந்து ஜெகதேவி செல்லும் சாலையில் 0.5 கி.மீ தொலைவில் இக்கோயில் அமைந்துள்ளது.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள முருகன் கோயில்கள்
கிருஷ்ணகிரி சோமேசுவரர் கோயில்

**பழையபேட்டை சோமேசுவரர் கோயில்** என்பது தமிழ்நாட்டில் கிருஷ்ணகிரியின், பழையபேட்டை என்னும் பகுதியில் அமைந்துள்ள சிவன் கோயிலாகும்.
## வரலாறு
இப்பகுதியை ஆண்ட சோமேசுவரன் என்ற சிவபக்த மன்னன் கிருட்டிணகிரி, காவேரிப்பட்டிணம், அதியமான்கோட்டை, இராயக்கோட்டை, பாரூர், மணவாரனப்பள்ளி, போன்ற பல்வேறு இடங்களில் சிவன் கோயில்களை எழுப்பினான். இந்த எல்லா கோயில்களின் இறைவனானவர் சோமேசுவரன் என்றே அழைக்கப்படுகிறார். இக்கோயில் 1200இல் போசளர் காலத்தில் கட்டப்பட்டது. அதன்பிறகு பல்வேறு காலகட்டங்களில் மாற்றங்களைச் சந்தித்து வந்துள்ளது. 
## கோயில் அமைப்பு
இக்கோயில் முதன்மை வாயிலின் மேல்பகுதியில் இராசகோபுரத்துக்கு பதிலாக நந்தியம்பெருமான் வீற்றிருக்கிறார். இந்த வாயிலைக் கடந்து உள்ளே சென்றால் அழகிய நந்தி சிலை உள்ளது. அதற்கு எதிரில் கருவறையில் சோமேசுவரர் உள்ளார். இவருக்கு சற்று அருகில் பிரசன்ன பார்வதி தனிச் சந்நிதியில் நின்ற கோலத்தில் உள்ளார். கோயில் பிரகாரத்தில் முதன்மையாக பிள்ளையார் உள்ளார். மேலும் இரட்டை பைரவர்கள் உள்ளனர். கோட்ட தெய்வங்களாக தட்சிணாமூர்த்தி, துர்கை ஆகியோர் உள்ளனர்.  
## பூசைகள்
இக்கோயிலில் பிரதோசம், பௌர்ணமி, தேய்பிறை அட்டமி, சங்கடகாரசதுர்த்தி, கார்த்திகை மாத திங்கட்கிழமைகள்,  நவராத்திரி, ஆடி வெள்ளி ஆகியவை சிறப்பாக கொண்டாடப்படுகின்றன. கோயிலில் ஒரு காலப்பூசை நடக்கிறது.
## அமைவிடம்
இக்கோயில் கிருஷ்ணகிரி நகரின் புறநகரப் பேருந்து நிலையத்தில் இருந்து ஏறக்குறைய 500 மீட்டர் தொலைவில் பழையபேட்டை பகுதியில் அமைந்துள்ளது.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள சிவன் கோயில்கள்
புதுவை 3 (நெல்)

**பி ஒய்- 3 ** (*PY 3*) (வேளாண் வழக்கு **பாரதிதாசன்** (*Bharathidasan*) எனப்படும் இந்த நெல் வகை, ஐ ஆர்  3403 - 267/ பி டி பி  33 / ஐ ஆர் 36 (*IR 3403-267/ PTB 33/IR 36*) என மூன்று நெல் இரகங்களை இணைத்து உருவாக்கப்பட்ட புதுச்சேரி நெல் வகையாகும்.

## வெளியீடு
இந்திய நடுவண் அரசின் ஒன்றியப் பகுதியான புதுச்சேரியின் வேளாண் அறிவியல் நிலையம், 1984 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.

## காலம்
குறுகியகால நெற்பயிர்களில் ஒன்றான இது, 110 - 115 நாட்களில் அறுவடைக்கு வரக்கூடியதாக கருதப்படுகிறது. இதுபோன்ற குறுகியகால நெற்பயிர்கள், சொர்ணவாரி பட்டத்திற்கு (பருவத்திற்கு) ஏற்றதாக கூறப்படுகிறது.

## சாகுபடி
பாசன வசதியுள்ள பகுதிகளில் நன்கு வளரக்கூடிய இந்த நெல் வகை, இந்திய ஒன்றியப் பகுதியான புதுச்சேரி, மற்றும் தமிழகத்தின் அனைத்து மாவட்டங்களிலும், சாகுபடி செய்ய பரிந்துரைக்கப்படுகிறது.

* இந்த நெல் இரகம், ஒரு எக்டேருக்கு 5500 கிலோவரை (5,5 t/ha) மகசூல் தரக்கூடியது.
* குலைநோயை (*BPH Resistant*) எதிர்த்து வளரக்கூடிய  தன்மை வாய்ந்ததாக கூறப்படுகிறது .

## சான்றுகள்

## வெளியிணைப்புகள்
* தினகரன்: முகப்பு > மாவட்டம் > புதுச்சேரி - அதிக விளைச்சலை தரக்கூடிய ‘பிஒய்-8’ நெல் ரகம் விரைவில் அறிமுகம் 

பகுப்பு:நெல் வகைகள்
குறுக்குத்துறை முருகன் கோயில்

**குறுக்குத்துறை முருகன் கோயில்** என்பது தமிழ்நாட்டின் திருநெல்வேலி மாவட்டம், திருநெல்வேலி நகரத்திற்கு அருகில் அமைந்த குறுக்குத்துறை எனுமிடத்தில் தாமிரபரணி ஆற்றின் நடுவில் அமைந்துள்ளது. வள்ளி மற்றும் தெய்வானை உடனுறை சுப்பிரமணியர் கோயில் மூலவராக உள்ளார். இக்கோயில் திருவாவடுதுறை ஆதீனம் நிர்வாகத்தின் கீழ் உள்ளது.

## திருவிழாக்கள் மற்றும் சிறப்பு நாட்கள்

### திருவிழாக்கள்
* தேர்த் திருவிழா, சித்திரை மாதம்
* ஆவணி தேரோட்டம்
* மூலவர் வருடாந்திர அபிசேகம், ஆனி மாதம்,

### சிறப்பு நாட்கள்
* தைப்பூசம்
* பங்குனி உத்தரம்
* கார்த்திகை தீபம்

## மேற்கோள்கள்


## வெளி இணைப்புகள்

பகுப்பு:திருநெல்வேலி மாவட்டத்திலுள்ள முருகன் கோயில்கள்
கிருஷ்ணகிரி இலட்சுமி நரசிம்மசுவாமி கோயில்

**இலட்சுமி நரசிம்ம சுவாமி கோயில்** என்பது தமிழ்நாட்டில் கிருஷ்ணகிரி மாவட்டம், கிருஷ்ணகிரியில் பழையபேட்டை என்ற பகுதியில் அமைந்துள்ள ஒரு நரசிம்மர் கோயிலாகும்.

## கோயில் அமைப்பு
இக்கோயிலில் இராசகோபுரம் கட்டும்பணி நடந்துவருகிறது. கோயிலுக்கு முன்பு இரண்டு கருடகம்பங்கள் உள்ளன. ஒன்றில் அனுமனின் உருவமும் மற்றொன்றில் கருடனின் உருவமும் அமைக்கப்டுள்ளது. பலிபீடம், கொடிமரம் ஆகியவற்றைத் தாண்டி நுழைந்தால் கருடாழ்வார் சதாசேவை சாதித்த நிலையில் உள்ளார். இதையடுத்து அழகிய பதினாறுகால் மண்டபம் அமைந்துள்ளது. இதையடுத்து உள் மண்டபம், அர்த்த மண்டபமும் கருவறை போன்றவை அமைந்துள்ளன. கருவறை விமானமானது 50 அடி உயரத்தில் ஐந்து நிலைகளுடன், எண்கோண வடிவில் உள்ளது. கருவறையில் மூலவரான நரசிம்மர் இரண்டு அடி உயர பீடத்தில், நன்கு அடி உயரத்தில், சங்கு சக்கரதாரியாக நாற்கரங்களுடன் மகாலட்சுமியை இடது மடியில் தாங்கியபடி சாந்தமாக காட்சியளிக்கிறார். மேலும் கோயில் வளாகத்தில் நாதமுனிகள், நம்மாழ்வார், காலிங்க நர்த்தனர், வாலில் மணிகட்டிய ஆஞ்சனேயர் ஆகியோர் உள்ளனர். கோயில் வளாகத்தில் மேற்குப்பார்த்த சந்நிதியில் வேணுகோபாலர் உள்ளார்.   

## கல்வெட்டுகள்
இக்கோயிலில் பல கல்வெட்டுகள் உள்ளன. இதில் கோயிலுக்கு கும்மனூர் கிராமத்தில் வேதாந்த தேசிகர் என்பவர் நிலக்கொடை அளித்த கல்வெட்டு உள்ளது. இவரது காலம் 1268 முதல் 1369வரை ஆகும். இக்கோயிலை பல்லவ மரபைச் சேர்ந்த கரிவரத ரங்கராஜ ராஜபல்லவன் என்பவன் கட்டியதாக கலவெட்டுகள் வழியாக அறியப்படுகிறது.

## தேர்
இந்தக் கோயிலில் 1898 ஆண்டு உருவாக்கபட்ட பழமையான தேர் உள்ளது. பிற கோயில் தேர்களில் இல்லாத வண்ணம் இது வெண்கலத்தில் அமைக்கப்பட்டுள்ளது. இக்கோயிலின் குடை திருப்பதி தேவஸ்தானத்தால் அளிக்கப்பட்டதாக உள்ளது. இக்குடை திருவிழாக் காலங்களில் பயன்படுத்தப்படுகிறது. 

## வழிபாடு
ஒவ்வொர் சனிக்கிழமைகளில் சிறப்பு வழிபாடு நடத்தப்படுகிறது. நரசிம்ம ஜெயந்தி சிறப்பாகக் கொண்டாடப்படுகிறது. வைகாசி மாதக் கடைசியில் தேர்த்திருவிழாவும் அதை முன்னிட்டு வாகன உற்சவங்களும் என 10 நாள் விழா  நடக்கிறது.  வைகுண்ட ஏகாதசி மற்றும் புரட்டாசி சனிக்கிழமைகளில் சிறப்பு வழிபாடு நடத்தப்படுகிறது.
## அமைவிடம்
இக்கோயிலானது கிருஷ்ணகிரி புறநகர் பேருந்து நிலையத்தில் இருந்து 500 மீட்டர் தொலைவில் பழையபேட்டை என்ற பகுதியில் உள்ளது.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள பெருமாள் கோயில்கள்
பகுப்பு:நரசிம்மர் கோயில்கள்
புரோப்பைல் அசிட்டேட்டு

**புரோப்பைல் அசிட்டேட்டு** *(Propyl acetate)* என்பது C5H10O2   என்ற வாய்ப்பாட்டைக் கொண்ட கரிம வேதியியல் சேர்மம் ஆகும். புரோப்பைல் எத்தேனோயேட்டு என்ற பெயராலும் இச்சேர்மம் அறியப்படுகிறது. எசுத்தர் என்று வகைப்படுத்தப்படும் இச்சேர்மம் ஒரு கரைப்பானாக பயன்படுத்தப்படுகிறது. நிறமற்ற தெளிவான நீர்மமாகக் காணப்படும் இச்சேர்மம் பேரிக்காயின் சுவைமணத்தால் அடையாளப்படுத்தப்படுகிறது. இக்காரணத்தால் இதை நறுமணப்பொருளாகவும் நறுமண கூட்டுசேர்பொருளாகவும் பயன்படுத்துகின்றனர். அசிட்டிக் அமிலத்தை 1-புரோப்பேனாலுடன் சேர்த்து  ஒடுக்கம் செய்யும் எசுத்தராக்கல் வினையால் புரோப்பைல் அசிட்டேட்டு தயாரிக்கப்படுகிறது. பெரும்பாலும் கந்தக அமிலத்தை வினையூக்கியாகப் பயன்படுத்தும் பிசர்-சிப்பெயர் எசுத்தராக்கல் வினை வழியாக இது தயாரிக்கப்படுகிறது. இவ்வினையில் தண்ணீர் உடன்விளைபொருளாக விளைகிறது.

## மேற்கோள்கள்

## புற இணைப்புகள்
*NIOSH Pocket Guide to Chemical Hazards
*Acetic acid, propyl ester - Toxicity Data
*N-Propyl Acetate MSDS

பகுப்பு:எசுத்தர்கள்
பகுப்பு:எசுத்தர் கரைப்பான்கள்
பகுப்பு:சுவைமணங்கள்
பகுப்பு:அசிட்டேட்டு எசுத்தர்கள்
பகுப்பு:இனிப்பு மணம் கொண்ட இரசாயனங்கள்
ஐசோ அமைல் ஆல்ககால்

**ஐசோ அமைல் ஆல்ககால்** *(Isoamyl alcohol)* என்பது C5H12O   என்ற வாய்ப்பாட்டைக் கொண்ட கரிம வேதியியல் சேர்மம் ஆகும். ஐசோபென்டைல் ஆல்ககால் என்ற பெயராலும் இதை அழைக்கிறார்கள். இதனுடைய அமைப்பு வாய்ப்பாடு (CH3)2CHCH2CH2OH ஆகும். தெளிவான நிறமற்ற ஆல்ககாலான இச்சேர்மம் அமைல் ஆல்ககாலின் பல்வேறு மாற்றியங்களில் ஒன்றாகும். ஐசோ அமைல் அசிட்டேட்டு எனப்படும் வாழைப்பழ எண்ணெய் உற்பத்தியில் இது முக்கியமான பகுதிப்பொருளாக உள்ளது. இயற்கையில் கிடைக்கும் எசுத்தரான ஐசோ அமைல் அசிட்டேட்டை சுவைமண வேதிப்பொருளாக தொழிற்சாலைகளில் தயாரிக்கிறார்கள். பாக்டீரியாக்களை ஆய்ந்தறியும் இண்டோல் சோதனையில் பயன்படும் கோவேக் வினைப்பொருளின் ஒரு பகுதிப்பொருளாகவும் ஐசோ அமைல் ஆல்ககால் காணப்படுகிறது. 

ஐசோ அமைல் ஆல்ககால் முகவராக குளோரோஃபார்மில் நுரைநீக்கும் முகவராகவும் பயன்படுத்தப்படுகிறது . 

நீர்ம-நீர்ம பிரித்தெடுத்தல் வகை தொழில்நுட்பமான பீனால்-குளோரோஃபார்ம் தொழில்நுட்பத்தில் அமைல் ஆல்ககால் பயன்படுத்தப்படுகிறது. குளோரோபார்முடன் இவ்வடிநீரை சேர்ப்பதால் ரிபோநியூக்ளியேசின் செயல்பாடு தடுக்கப்படுகிறது. மேலும் பாலி-அடினினின் நீண்ட செயல்பாட்டில் ரிபோநியூக்ளியேசின் கரைதிறனும் பாதுகாக்கப்படுகிறது . 
    
உணவு பண்டங்களுக்கு மணமூட்டும் கருப்புக் காளானான டியூபர்மெலானோசிபோரத்தின் பகுதிப்பொருள்களில் ஒன்றாகவும் அமைல் ஆல்ககால் உள்ளது. தாக்குவதற்காக கூட்டிலுள்ள பிற உறுப்பினர்களை ஈர்க்க குளவிகள் பயன்படுத்தும் பெரோமோன்களில் ஒரு வேதிப்பொருளாக காணப்படுவதாக அமைல் ஆல்ககால் அறியப்பட்டுள்ளது .

## மேற்கோள்கள்

பகுப்பு:ஆல்ககால்கள்
பகுப்பு:முதன்மை ஆல்ககால்கள்
பகுப்பு:ஆல்கனால்கள்
நெடுசாலை நடராஜ சுவாமி கோயில்

**நெடுசாலை நடராஜ சுவாமி கோயில்** அல்லது **நடனசாலை நடராஜ சுவாமி கோயில்** என்பது தமிழ்நாட்டில் கிருஷ்ணகிரி மாவட்டம், நெடுசாலை என்னும் ஊரில் அமைந்துள்ள சிவன் கோயிலாகும். இக்க்கோயில் உள்ள ஊரின் பெயரான நெடுசாலை என்பது நடனசாலை என்பதின் திரிபாக கருதப்படுகிறது.

## கோயில் அமைப்பு
கோயிலானது மார்கண்டேய நதிக்கரையில் அமைந்துள்ளது. இக்கோயிலின் எதிரில் மார்கண்டேய நதி பாய்கிறது. மிகப்பழமையான இக்கோயிலில்  பல கல்வெட்டுகள் காணப்படுகின்றன. இக்கோயில் ஐந்து நிலை இராசகோபுரத்துடன் உள்ளது. இராச கோபுரத்தையடுத்து மகாமண்டபம், அர்த்த மண்டபம், கருவறை போன்ற அமைப்புகளோடு அமைதியான அழகான கோயிலாக இது விளங்குகிறது. கோயில் கருவறையில் அழகான பெரிய லிங்க மூலவர் உள்ளார். கோயிலில் லிங்காயத்து முறைப்படி பூசைகள் நடக்கின்றன.  
## அமைவிடம்
கிருஷ்ணகிரி, ஒசூர் சாலையில் உள்ள குருபரபள்ளியில் இருந்து தீர்த்தம் செல்லும் சாலையில் 12 கி.மீ தொலைவில் நெடுசாலை என்ற கிராமத்தில் இக்கோயில் அமைந்துள்ளது.

## மேற்கோள்கள்

பகுப்பு:கிருஷ்ணகிரி மாவட்டத்திலுள்ள சிவன் கோயில்கள்
விரித்திசையன் வரைகலை

** விரித்திசையன் வரைகலை** (*Scalable Vector Graphics (SVG*) என்பது எக்ஸ்எம்எல் அடிப்படையிலான  திசையன் வரைகலை ஆகும். இது  ஈரளவு வெளி வரைகலைகளுக்காகவும், நகர்நிலைப் படங்களுக்காவும் உருவாக்கப் பட்டன. 1999 முதல் , உலகளாவிய வலைச் சேர்த்தியம் (W3C) என்ற அமைப்பு இதன் சீர்தரத்தை மேலாண்மைச் செய்கிறது.

இவ்வகைக் கோப்புகளின் படங்களும், அவற்றின் இயல்புகளும், எக்ஸ்எம்எல் உரைக்கோப்புகளில் வரையறுக்கப் படுகின்றன. இதனால் இக்கோப்புகளில் தேடவும், உள்ளடக்கம் செய்யவும், படிவ நிரலாக்க மொழி, தரவுகளைச் சுருக்கியும் வைக்க முடியும். அதனால் இக்கோப்புகளை உரைத்தொகுப்பிகளிலும், அதைப்போலவே, வரைகலை மென்பொருள் மூலமும் திறந்து மாற்றத்தை  ஏற்படுத்திக் கொள்ள முடியும்.

பெரும்பாலான புதிய  உலாவிகளான, பயர் பாக்சு, இண்டர்நெட் எக்சுபுளோரர், கூகிள் குரோம், ஒபேரா, சபாரி, இசுப்பார்ட்டன் (உலாவி) போன்றவைகள், இவ்வகைக் கோப்புகளை எளிதாகவும், விரைவாகவும், தடையின்றியும் படத்தை வழங்குகின்றன.

விக்கிமீடியத்திட்டங்களில் பெரும்பாலான இவ்வகைக் கோப்புகள் ஒரு மொழியில் உருவாக்கப் பட்டு அது பன்மொழிகளுக்கு எளிதாக உரைத்தொகுப்பிகள் வழியே மாற்றப்படுகின்றன. மேலும், இவ்வகைக் கோப்புகளை உருவாக்க, இங்சுகேப்பு (Inkscape) என்ற கட்டற்ற மென்பொருள் பயன்பாட்டு அடிப்படையில் முதன்மைப் பெறுகிறது.

## மேற்கோள்கள்

பகுப்பு:கோப்பு வடிவங்கள்
புதுவை 4 (நெல்)

**பி ஒய்- 4** (*PY 4*) (வேளாண் வழக்கு **ஜவகர்** (*Jawahar*) எனப்படும் இந்த நெல் வகை, ஐ ஆர் 8 மற்றும் எச் 4 (*IR8 / H4*) போன்ற நெல் இரகங்களை இணைத்து உருவாக்கப்பட்ட புதுச்சேரி நெல் வகையாகும்.

## வெளியீடு
இந்திய நடுவண் அரசின் ஒன்றியப் பகுதியான புதுச்சேரியின் வேளாண் அறிவியல் நிலையம், 1989 ஆம் ஆண்டு, இந்த நெல் இரகத்தை வெளியிடப்பட்டதாக அறியப்படுகிறது.

## காலம்
மத்திய, மற்றும் நீண்டகால நெற்பயிர்களில் ஒன்றான இது, 145 - 150 நாட்களில் அறுவடைக்கு வரக்கூடியதாக கருதப்படுகிறது. இதுபோன்ற நீண்டகால நெற்பயிர்கள், சம்பா பட்டத்திற்கு (பருவத்திற்கு) ஏற்றதாக கூறப்படுகிறது.

## சாகுபடி
பாசன வசதியுள்ள பகுதிகளில் நன்கு வளரக்கூடிய இந்த நெல் வகை, இந்திய ஒன்றியப் பகுதியான புதுச்சேரி, மற்றும் தமிழகத்தின் அனைத்து மாவட்டங்களிலும், சாகுபடி செய்ய பரிந்துரைக்கப்படுகிறது.

* இந்த நெல் இரகம், ஒரு எக்டேருக்கு 6200 கிலோவரை (6, 2 t/ha) மகசூல் தரக்கூடியது.
* பழுப்பு தத்துப்பூச்சி மற்றும் இலைசுருட்டுப்புழு போன்றவற்றை எதிர்த்து வளரும் தன்மையுடையது .
* நடுத்தர வெள்ளை நிற அரிசியைக்கொண்ட நெல் இரகமாகும்.

## சான்றுகள்

## வெளியிணைப்புகள்
* தினகரன்: முகப்பு > மாவட்டம் > புதுச்சேரி - அதிக விளைச்சலை தரக்கூடிய ‘பிஒய்-8’ நெல் ரகம் விரைவில் அறிமுகம் 

பகுப்பு:நெல் வகைகள்
ஒசூர் வன உயிரியல் சரணாலயம்

**ஒசூர் வன உயிரியல் சரணாலயம் ** என்பது தமிழ்நாட்டின், கிருஷ்ணகிரி மாவட்டம், ஒசூர்  காடுகளில் உள்ள வன உயிரினங்களைப் பாதுகாக்க அமைக்கப்பட்ட ஒரு உயிரியல் சரணாலயமாகும்.

## வரலாறு
ஒசூர் வனக்கோட்டத்தில் பல்வேறு வன விலங்குகள் வாழ்கின்றன. இவற்றைப் பாதுகாக்கும் வகையில் ஒசூர் வனக்கோட்டத்தில்  உயிரியல் சரணாலயம் அமைக்கவேண்டுமென்று சமூக ஆர்வலர்கள் கோரிக்கை விடுத்து வந்தனர்.  இதன்படி 2014 ஆம் ஆண்டு ஒசூர் வன உயிரியல் சரணாலயம் உருவாக்குவது குறித்த அறிவிப்பு வெளியிடப்பட்டு, அதற்கான பணிகள் நடந்தன. அதன்படி ஒசூர்  வனக்கோட்டத்தில் இருந்த மொத்தம் 1,50,000 ஹெக்டேர் பரப்பில், ஏறக்குறைய 47,000 ஹெக்டேர் வனப்பரப்பு தனியாக பிரிக்கப்பட்டு  2018 ஆம் ஆண்டு கிருட்டிணகிரி வனக்கோட்டமாக மாற்றப்பட்டது. மீதமுள்ள 1,03,000 ஹெக்டேர் பரப்பளவில் 50433 ஒசூர் வன உயிரியல் சரணாலயம் உருவாக்கபட்டுள்ளது. இந்த வன உயிரியல் சரணாலயமானது ஒரு குறிப்பிட்ட விலங்குகளுக்கு மட்டுமல்லாமல் அனைத்து வன விலங்குகளுக்குமான ஒரு சரணாலயமாக ஏற்படுத்தப்பட்டுள்ளது.

## இடம்பெறும் பகுதிகள்
இந்த உயிரியல் சரணாலமானது தேன்கனிக்கோட்டை, ஒசூர், அஞ்செட்டி, ஜவலகிரி ஆகிய நான்கு வனச்சரகங்களில் உள்ள 24 காப்புக்காடுகளைக் கொண்டுள்ளது. 
## விலங்குகள்
இந்த சரணாலயத்தில் 200 முதல் 250வரையிலான யானைகள் வசித்துவருகின்றன. மேலும் சிறுத்தை, கரடி, மான், காட்டெருமை, முயல், மயில், காட்டுப்பன்றி, நரி, சாம்பல் நிற அணில்,  மலைப்பாம்பு, குரங்கு உள்ளிட்ட பல்வேறு வன விலங்குகள் வாழ்கின்றன. குறிப்பாக அஞ்செட்டி மற்றும் உரிகம் காப்புக்காடுகளில் சாதாரண அணிலைவிட உருவத்தில் பெரியதான சாம்பல் சிற அணில்கள் மிகுதியாக காணப்படுகின்றன. இந்த சரணாலயத்தில் மான்களில் புள்ளி மான், சாம்பல்நிற மான் உள்ளிட்ட நான்குவகை மானினங்கள் உள்ளன. மேலும் பலவகையான பட்டாம்பூச்சிகளும் உள்ளன. 
## பாதுகாப்பு
இந்த சரணாலயத்தில் வன விலங்குகளைப் பாதுகாக்கும் வகையில் 20க்கும் மேற்பட்ட வேட்டைத் தடுப்பு முகாம்கள் அமைக்கப்பட்டுள்ளன. இந்த முகாம்களில் 40 முதல் 50வரையிலான காவலர்கள் விலங்குகளைப் பாதுகாக்கும் பணியில் ஈடுபட்டு வருகின்றனர். 
## இதையும் காண்க
* கிருட்டிணகிரி மாவட்ட வனவளம்  
## மேற்கோள்கள்

பகுப்பு:தமிழ்நாட்டில் உள்ள காட்டுயிர் காப்பகங்கள்
பகுப்பு:இந்திய காட்டுயிர் காப்பகங்கள்
பகுப்பு:தமிழ்நாட்டு சுற்றுச்சூழல்
பகுப்பு:கிருஷ்ணகிரி மாவட்டம்